# Cristin Milioti

Cristin Milioti (Cherry Hill, 16 d'agost de 1985) és una actriu estatunidenca. És coneguda per haver interpretat a Tracy McConnell a la comèdia de situació How I Met Your Mother del 2013 al 2014, i pel seu treball en produccions teatrals com That Face, Stunning, i el musical guanyador del premi Tony Once, pel qual va merèixer un Grammy. També ha interpretat a Teresa Petrillo Belfort a la pel·lícula The Wolf of Wall Street (2013), Sarah Wilder a Palm Springs (2020), Betsy Solverson a la segona temporada de Fargo (2015), Hazel Green a la sèrie de comèdia Made for Love (2021–2022) i Emma a la sèrie de misteri de comèdia negra The Resort.

## Trajectòria

Milioti és d'ascendència italiana i anomena a la seva família «Olive Garden Italian». Es va graduar el 2003 al Cherry Hill High School East, on va començar a actuar en obres de teatre escolar. Després va estudiar interpretació a la Universitat de Nova York, però va deixar-ho el segon curs.
Els primers papers d'actuació de Milioti van ser petites parts en anuncis publicitaris com en un de Ford Edge. També va aparèixer a The Sopranos i en pel·lícules com Greetings from the Shore. Milioti també és coneguda per les seves actuacions al teatre. El 2007 va treballar a Broadway en el paper d'Alice Ashbrook a la guardonada adaptació de Helen Edmundson de la novel·la Coram Boy de Jamila Gavin. El 2010, va protagonitzar That Face i va ser nominada al premi Lucille Lortel a la millor actriu principal pel seu treball a Stunning. El 2012, va rebre una nominació al premi Tony a la millor actriu en un musical pel seu treball a Once, una obra en què va treballar entre 2011 i 2013 amb Steve Kazee i que va guanyar el premi Grammy al millor àlbum de teatre musical el 2013.
El 2013, Milioti va ser contractada a la comèdia de situació How I Met Your Mother apareixent per primera vegada al final de la vuitena temporada i continuant a la novena i última temporada. També va interpretar la primera dona de Jordan Belfort, Teresa Petrillo, a la pel·lícula de Martin Scorsese The Wolf of Wall Street (2013). L'any següent va fer de Zelda, la protagonista femenina de la comèdia A to Z que es va estrenar a l'octubre i es va emetre durant 13 episodis. El 2015, va protagonitzar la segona temporada de Fargo com a Betsy Solverson, l'esposa afectada de càncer del policia Lou Solverson i mare de la futura diputada Molly Solverson. El 2017, va aparèixer a la quarta temporada de la sèrie de ciència-ficció Black Mirror a l'episodi «USS Callister» com Nanette Cole, una desenvolupadora de videojocs la recreació digital de la qual queda atrapada en un joc de simulació virtual.
El 2020, Milioti va protagonitzar la comèdia romàntica de ciència-ficció Palm Springs, que es va estrenar al Festival de Cinema de Sundance al gener i a Hulu al juliol. El 2021, va protagonitzar la sèrie de comèdia negra d'HBO Max Made for Love en el paer de l'esposa enclaustrada d'un multimilionari tecnològic del qual s'escapa. El 2023, va interpretar a Sofia Falcone a la sèrie derivada de The Batman titulada The Penguin, al costat de Colin Farrell.

## Referències

* ↑ Kaufman, Joanne «A Cultural Conversation With Cristin Milioti: There Once Was a Girl». The Wall Street Journal, May 2, 2012.
* ↑ Team Coco. «Cristin Milioti Has A Drunk Personality». YouTube, February 13, 2014. Arxivat de l'original el d’agost 3, 2022. [Consulta: June 25, 2017].
* ↑ Reich, Ronni. «Cherry Hill native Cristin Milioti, a wannabe singer-songwriter, is the singing, songwriting heroine of 'Once'». The Star-Ledger, March 18, 2012. [Consulta: October 28, 2018].
* ↑ Vary, Adam B. «The Mother On "How I Met Your Mother(HIMYM)" Explains Everything You Need To Know About Her». BuzzFeed, August 30, 2013. [Consulta: March 16, 2014].
* ↑ «Ford Edge – Same City Better View (Milioti is in the back seat, gazing out the vehicle's sunroof)». Splendad. [Consulta: May 19, 2013].
* ↑ Isherwood, Charles «Orphans of the Storm, Assailed by Lurid Evildoers» (en anglès). The New York Times, 03-05-2007. ISSN: 0362-4331.
* ↑ Cox, Gordon. «Lortel Award nominations announced». Variety, April 5, 2010. [Consulta: June 22, 2021].
* ↑ «Tony Awards Nominations: Actress (Musical)». Gold Derby. Arxivat de l'original el October 3, 2013.
* ↑ «#448: Adventure!». This American Life, October 7, 2011. [Consulta: December 11, 2013].
* ↑ Rorke, Robert. «'How I Met Your Mother' finally reveals mom's identity». New York Post, May 14, 2013. [Consulta: May 19, 2013].
* ↑ «Tony Award Nominee Cristin Milioti Weds DiCaprio In Scorsese's Wolf Of Wall Street», June 18, 2012. [Consulta: May 15, 2013].
* ↑ Andreeva, Nellie «Cristin Milioti Tapped As Co-Lead For NBC Comedy Pilot 'A To Z'». , February 12, 2014.
* ↑ Strause, Jackie. «'Black Mirror': Cristin Milioti on Battling a "Misogynistic Bully" in Empowering Space Epic». The Hollywood Reporter, December 30, 2017. [Consulta: June 22, 2021].
* ↑ Truitt, Brian. «'Palm Springs' breakout Cristin Milioti shares the trickiest part of being in a time loop». USA Today, July 9, 2020. [Consulta: July 12, 2020].
* ↑ D'Alessandro, Anthony. «Her Boots Are Made For Walkin': Cristin Milioti On Playing The Runaway Wife In 'Made For Love'». Deadline, June 6, 2021. [Consulta: June 22, 2021].
* ↑ Andreeva, Nellie. «‘The Penguin’ Sets Cristin Milioti As Female Lead Sofia Falcone» (en anglès americà). Deadline, 31-10-2022. [Consulta: 31 octubre 2022].